
NÁVRH
UZNESENIE VLÁDY SLOVENSKEJ REPUBLIKY
č. ...
z  ... 

k návrhu na určenie Národnej agentúry pre sieťové a elektronické služby, štátnej príspevkovej organizácie Ministerstva investícií, regionálneho rozvoja a informatizácie Slovenskej republiky, ako priamo určeného prijímateľa prostriedkov mechanizmu na podporu obnovy a odolnosti za účelom modernizácie platformy pre rozvoj a riešenie prioritných životných situácií

	Číslo materiálu: 
	            /2024

	Predkladateľ:          minister investícií, regionálneho rozvoja a informatizácie



Vláda

A. 	schvaľuje

A.1.	návrh na určenie Národnej agentúry pre sieťové a elektronické služby, štátnej príspevkovej organizácie Ministerstva investícií, regionálneho rozvoja a informatizácie Slovenskej republiky, ako priamo určeného prijímateľa prostriedkov mechanizmu na podporu obnovy a odolnosti za účelom modernizácie Platformy pre rozvoj a riešenie prioritných životných situácií,
 
B. 	určuje

B.1. 	Národnú agentúru pre sieťové a elektronické služby, štátnu príspevkovú organizáciu Ministerstva investícií, regionálneho rozvoja a informatizácie Slovenskej republiky podľa § 12 ods. 1 písm. c) zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení zákona č. 39/2022 Z. z. ako priamo určeného prijímateľa prostriedkov mechanizmu na podporu obnovy a odolnosti v časti Komponentu 17 Digitálne Slovensko Plánu obnovy a odolnosti Slovenskej republiky, Investícia 1: Lepšie služby pre občanov a podnikateľov, míľnik: Platforma pre rozvoj a riešenie prioritných životných situácií,

C.	ukladá 

ministrovi investícií, regionálneho rozvoja a informatizácie

C.1. 	postupovať pri vykonávaní komponentu 17 Digitálne Slovensko Plánu obnovy a odolnosti Slovenskej republiky, Investícia 1: Lepšie služby pre občanov a podnikateľov, míľnik: Platforma pre rozvoj a riešenie prioritných životných situácií v súlade s bodom B.1.,

	do 15. apríla 2024;

C.2. 	prijať opatrenia a realizovať úkony za účelom zabezpečenia financovania Investície 1 podľa bodu B.1. z prostriedkov mechanizmu na podporu obnovy a odolnosti,

	do 15. apríla 2024.


Vykoná:  	minister investícií, regionálneho rozvoja a informatizácie 

